Τον απόλυτο τρόμο έζησε ένας ανήλικος στη Θεσσαλονίκη. Σύμφωνα με την καταγγελία, τον απήγαγαν, τον βίασαν και βιντεοσκόπησαν την πράξη τους! Απαίτησαν λύτρα για να τον αφήσουν ελεύθερο. Τον απείλησαν ότι θα δημοσιοποιήσουν το βίντεο αν

Εφιαλτικές στιγμές φέρεται να έζησε ένας ανήλικος Πακιστανός στα χέρια ομοεθνών του, στη Θεσσαλονίκη.

Σύμφωνα με τα όσα κατήγγειλε στην Αστυνομία ο ανήλικος, οι δύο φερόμενοι ως δράστες, ηλικίας 24 και 28 ετών, αφού τον οδήγησαν, στις 2 Νοεμβρίου, σε κατάστημα στην περιοχή της Μενεμένης, όπου εργαζόταν ο 24χρονος, με τη χρήση σωματική βίας τον ανάγκασαν να επικοινωνήσει με συγγενικό του πρόσωπο, και να ζητήσει να καταβάλλει λύτρα, προκειμένου να τον αφήσουν ελεύθερο.

Όσο βρίσκονταν στο κατάστημα με τη χρήση σωματικής και ψυχολογικής βίας τον εξανάγκασαν να γδυθεί και ο 24χρονος τον βιντεοσκόπησε με κινητό τηλέφωνο, απειλώντας ότι θα δημοσιοποιήσει το πορνογραφικό υλικό σε περίπτωση που αποκάλυπτε όσα έκαναν σε βάρος του.

Ωστόσο το μαρτύριο του αγοριού δεν σταμάτησε εκεί.

Οι δύο δράστες στη συνέχεια τον ακινητοποίησαν και ο 24χρονος ασέλγησε σε βάρος του ενώ ο 28χρονος κρατούσε τσίλιες.

Στη συνέχεια οι δράστες μετέφεραν τον ανήλικο σε σπίτι που διέμενε ο ένας από αυτούς στην ίδια περιοχή, όπου τον κρατούσαν παρά τη θέλησή του, μέχρι και το απόγευμα της 3ης Νοεμβρίου, όποτε και τον απελευθέρωσαν αφού παρέλαβαν το χρηματικό ποσό των 200 περίπου ευρώ από συγγενή του.

Αστυνομικοί εντόπισαν και συνέλαβαν τους δύο αλλοδαπούς χθες το απόγευμα ενώ στην κατοχή του 24χρονου βρέθηκε και κατασχέθηκε το κινητό τηλέφωνο, όπου υπήρχε το υλικό από τον βιασμό.

Οι δύο Πακιστανοί συνελήφθησαν και σε βάρος τους σχηματίσθηκε δικογραφία για πορνογραφία ανηλίκων σε βαθμό κακουργήματος, βιασμό, αρπαγή ανηλίκων, παράνομη κατακράτηση και παράβαση του Νόμου περί αλλοδαπών.

Οι συλληφθέντες θα οδηγηθούν στον αρμόδιο Εισαγγελέα.

με πληροφορίες από thestival